Legend of Halemano. 243 



MOKUNA III. 

 PuNiHEiiA o Kamalalawalu. — Ko Halemano Make ana. — Hoola hou ia e Laenihi, 



KONA KaIKUAHINE KuPUA. 



Ia laua i noho ai i laila, hai mai la ka nalu o Kauhola, o ia kela inoa kaulana loa, 

 o Maliu, kahi a na 'Hi e heenalu ai, a pela no i na la o Kamehameha akahi. Hele aku 

 la o Kamalalawalu e nana, a hiki ia i laila, nana mai la na mea a pau ia ia, no ka wahine 

 maikai, a mahalo mai la. Mahope o laila, iho mai la o Kumoho e heenalu, aole nae oia 

 i hele e heenalu, ike e aku la ia i ka maikai o Kamalalawalu, noho iho la nana, a hoouna 

 aku la i kona kaikuahine e kii ia Kamalalawalu i wahine nana. Ma keia kii ana, hele 

 mai la o Kamalalawalu a lilo ae la i wahine na Kumoho, noho iho la laua i kai o Hale- 

 lua, he kane a he wahine. 



Ma keia lilo ana o Kamalalawalu i ke kane hou, e noho ana o Halemano me ka 

 mai, a e noho ana hoi me ke kaumaha i ke aloha o ka wahine no ka lilo i ke kane hou. 

 Nolaila, hoouna aku la o Halemano ia Kaaealii e kii ia Kamalalawalu i kai o Halelua. 

 A hiki o Kaaealii, hoole mai la, pela no a hiki i ka lima o ke kii ana, aohe hoi mai, no- 

 laila, hookii o Halemano i ka ai, a make iho la. 



Ma keia make ana o Halemano, hoohiki iho la ke kupunawahine o Kaaealii- 

 "Ae, i ola hou oe e Halemano, aole oe e hoi hou ana me Kamalalawalu, a pau ko'u ola." 



Ua maopopo maloko o keia kaao ana, o Laenihi ke kaikuahine akua o Halemano, 

 a oia no ka mea i ola ai o Halemano i ka make mua ana, a pela no ma keia make ana. 

 O na makua, a me na kaikuaana kaikuahine o Halemano, ua mahuka aku lakou mai Oahu 

 aku nei a noho i Wailua ma Kauai. O Laenihi kekahi ma keia hele ana i Kauai. O 

 Laenihi, a me kona mua o Pulee noho iho la laua i Wailua a lealea i ka heenalu, hele 

 aku la laua i ka heenalu i Makaiwa, e kupono ana i ka lulu o Kewa. 



Lele ae la ka hauli o Laenihi, i nana ae ka hana i luna, e noho ana ka uhane o 

 Halemano i ke aouli ; haule iho la kona waimaka i lalo e kahe ana, no ke aloha i kona 

 kaikunane ia Halemano; i aku o Laenihi ia Pulee: "Ua make o Halemano." 



A lohe na makua, me na hoahanau i ka make o Halemano, lele mai !a uwe; papa 

 aku o Laenihi: "Alia oukou e uwe; e aho owau mua e kanaenae ae ai, a i aloha ia mai, 

 ola o Halemano; aka, i lokoino lakou la, make no o Halemano, nolaila, e nana oukou, 

 a e noonoo pono; mai pupuahulu oukou." 



Memoirs B. P. B. Museum. Vol. V. — 16. 



